DILONGO 18
Mwa Nti Waba Lema Mbazu
Mose wuzingila ku divula di Midiani 40 di mimvu. Kuawu ka kwedila ayi kubutila bana. Kilumbu kinkaka bo kaba sunga mamemi ku mongo wu Sioni, nandi wumona mangitukulu. Wumona mwa nti waba lema mbazu mu khambu vya. Dyawu kabakila diyindu di kufikama mwingi kamona buboti. Muna thangu beni, wuyuwa mbembo yaba basikila va khati mbazu beni yintela: ‘Mose! Bika kufikama beni akuku ayi botula zisapatu zyaku, kibila kibwangu akiki kinlongo.’ Ngye zebi yiba mbembo yinani? Yiba mbembo yi Yave, yiba kuwakana mu nzila yi mbasi katuma.
Mose wuba beni boma, dyawu kafukimina ayi kaswekila kizizi kyandi. Yave wubwe nkamba: ‘Minu yimmonanga ziphazi zi bana ba Isaeli. Minu yintomba kubavukisa mu myoko mi basi Ngipiti mwingi kubavana tsi yimboti. Dyawu, yakutumina mwingi kukula dikabu dyama didi ku tsi Ngipiti.’ Mu mbwenu’aku, Mose kasa kwituka ko mu mambu Yave kankamba?’
Mose wuyuvula Yave: ‘Bana ba Isaeli ba kukhuvula nani be kutuma mvutu mbi yala bavana?’ Nzambi wuvutudila Mose: ‘Tala wubakamba ti minu yidi Yave, Nzambi yi bakulu baku; Nzambi Abalami, yi Isaki ayi yi Yakobi yima kuthuma.’ Mose wubwe tuba: ‘A Yave kheti yibakembi mawu, bawu kukhambu kuwa mbi yifweti vanga?’ Bosi Yave wumonisina Mose bidimbu ti nandi wala kunsadisa mu thangu zyoso. Nandi wukamba Mose kakuba va tsi nkawu kaba sungilanga mamemi. Zebi mbi bimonika? Wawu wukituka nyoka yinneni. Vayi bo Mose kasimba nyoka beni, yawu yibwe vutuka nkawu. Bosi Yave wunkamba: ‘Ngye kuvanga mangitukulu amomo, bawu bala kikinina ti minu yima kutuma.’
Mose wubwe tuba: ‘A Yave, minu yisa zaba ko kukoluka buboti.’ Yave wunkanikisa: ‘Minu yala kukamba mambu wala koluka, ayi yala kuvana khomb’aku Aloni mwingi ka kusadisa.’ Bo kazaba ti Yave Nzambi wala kunsadisa, nandi wuyenda kwelanda nkazi ayi bana bandi mwingi benda ku Ngipiti.
“Lubika ba mayindu mu mambu luela tuba voti mu phila luela yolukila mawu bila mambu luela tuba, luela matambula kaka mu thangu yina.”—“Lubika ba mayindu mu mambu luela tuba voti mu phila luela yolukila mawu bila mambu luela tuba, luela matambula kaka mu thangu yina.” 10:19
kmb_Latn ssw_Latn kon_Latn lua_Latn kon_Latn kon_Latn kon_Latn